b'\n_START_ARTICLE_\nCvetan Dimov\n_START_SECTION_\n\xc5\xbdivljenjepis\n_START_PARAGRAPH_\nDimov, po poklicu kroja\xc4\x8d, se je pred vojno ukvarjal s sindikalnim delom. Leta 1933 je bil sprejet v KPJ. _NEWLINE_Postal je \xc4\x8dlan Mestnega komiteja KPJ za Skopje in Pokrajinskega komiteja KPJ za Makedonijo; ob izbruhu druge svetovne vojne je nadaljeval z ilegalnim delovanjem. Bolgarska policija ga je leta 1942 ujela na poti na sestanek; kljub temu da so ga mu\xc4\x8dili, jim ni izdal ni\xc4\x8desar, zato so ga 7. julija 1942 vrgli iz drugega nadstropja na plo\xc4\x8dnik dvori\xc5\xa1\xc4\x8da policijske uprave. _NEWLINE_29. julija 1945 ga je Predsedstvo Ljudske skup\xc5\xa1\xc4\x8dine Federativne ljudske republike Jugoslavije razglasilo za narodnega heroja.'